31985R2046
L 193/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2046/85 НА КОМИСИЯТА
от 24 юли 1985 година
за изменение на Регламент (ЕИО) № 1985/74 относно установяване на подробни правила за прилагане на фиксиране на референтни цени и цени франко граница за шаран
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3796/81 на Съвета от 29 декември 1981 г. относно общата организация на пазара на рибни продукти (1), последно изменен с Регламент (ЕИО) № 3655/84 (2), и по-специално член 22, параграф 5 от него,
като има предвид, че член 22, параграф 1 от Регламент (ЕИО) № 3796/81 предвижда възможността преди началото на всяка пазарна година да се определят референтни цени на шарана; като има предвид, че се предвижда възможност тези цени да се определят на различни равнища за конкретни периоди, определени в рамките на всяка пазарна година според сезонните колебания в цените;
като има предвид, че член 3 от Регламент (ЕИО) № 1985/74 на Комисията (3), последно изменен с Регламент (ЕИО) № 1701/78 (4), предвижда един от периодите, за които следва да бъдат определени референтни цени, да бъде от 1 декември до 31 юли на следващата година;
като има предвид, че опитът сочи, че е необходимо този период да бъде допълнително разделен на две части; като има предвид, че съответно следва да бъде изменен Регламент (ЕИО) № 1985/74;
като има предвид, че Управителният комитет по рибни продукти не е представил свое становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Текстът на член 3 от Регламент (ЕИО) № 1985/74 се заменя със следното:
„Определя се референтна цена за шарана за следните периоди:
-
от 1 август до 30 ноември;
-
от 1 декември до 31 декември;
-
от 1 януари до 31 юли.“
Член 2
Настоящият регламент влиза в сила на 1 август 1985 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 1985 година.